કોલંબોઃ આપણે બધાંએ એવા ઘણા ભારતીય એથ્લીટ અંગે સાંભળ્યું હશે કે જેમને નિવૃત્તિ બાદ પોતાનું ગુજરાન ચલાવવા માટે મેડલ વેચવા પડ્યા હોય, જોકે ક્રિકેટર્સ અંગે હજુ સુધી આવી કોઈ સ્ટોરી સાંભળી નથી. ભારતમાં તો નહીં, પરંતુ શ્રીલંકામાં એક એવો ભૂતપૂર્વ ક્રિકેટર જરૂર છે, જે એક સમયે દેશ માટે શાનદાર બોલિંગ કરતો હતો, પરંતુ હવે પૈસા ખાતર દુકાન ચલાવી રહ્યો છે. અહીં વાત થઈ રહી છે ઉપુલ ચંદાનાની, જેને એક જમાનામાં શ્રીલંકાનો શાનદાર સ્પિનર માનવામાં આવતો હતો. તેની હાજરીમાં શ્રીલંકા ટીમે ૧૯૯૬માં ભારતમાં આયોજિત ક્રિકેટ વર્લ્ડ કપ જીત્યો હતો. ચંદાના હાલ પોતાના પરિવારનું પેટ ભરવા માટે સ્પોર્ટ્સ ગુડ્સની દુકાન ચલાવી રહ્યો છે.